钦定古今图书集成/历象汇编/乾象典/第050卷 > 北落师门
## 钦定古今图书集成/历象汇编/乾象典/第050卷 > 北落师门

按《星经》，“北落师门一星，在羽林军西，主候兵。”入危九
度，去北辰一百二十度。

按《史记天官书》。“羽林旁有一大星为北落。”

〈注〉《正义》曰：“北落师门一星，在羽林西南，天军之门也。”长安城北落门，以象此也。主非常，以候兵。

按《汉书天文志》同。

按《晋书天文志》：“北落师门一星，在羽林西南。北者，宿
在北方也。落，天之沈落也。师，众也。师门，犹军门也。长
安城北门曰北落门，以象此也。主非常，以候兵。”
按《隋书》《宋史天文志》俱同。

按《观象玩占》：“北落师门一星，在羽林军西南，天军之
门也。主候非常。落者，蕃落也。”

按《历学会通》：“北落师门，主北方番部之主。”